Xitoy Tibet muxtor tumani hududida dunyodagi eng baland tog‘ elektr uzatish tarmog‘ining qurilishini boshladi. U dengiz sathidan o‘rtacha 3,7 ming metr balandlikdan o‘tkaziladi, deb xabar berdi "Sinxua" axborot agentligi. Elektr tarmoq uzunligi 2,7 ming km dan ortiq bo‘ladi, u Lxasa (Tibet ma’muriy markazi) bilan Ningchi shahar okrugini (janubi-sharqiy tuman) birlashtiradi. Bu qurilish sababli ikki aholi punkti transport aloqalarini yengillashtirish maqsadida qurilayotgan temir yo‘l ham elektr energiya bilan ta’minlanadi. Barcha qurilish ishlari 2018 yilda yakunlanishi kutilmoqda. Loyiha 16,2 mlrd yuan (2,3 mlrd AQSh dollari)ni tashkil etadi. Oxirgi vaqtlarda Xitoy mamlakat g‘arbi va janubi-g‘arbida elektr ta’minoti tarmoqlari qurilishini faollashtirib yubordi. Bu tufayli bir necha yil ichida Xitoyning uzoq hududlarida yashovchi yuz minglab aholi elektr energiya bilan ta’minlandi.